Innholdsfortegnelse

1.	Retningslinjens formål	1

2.	Pasienter retningslinjen gjelder for	1

3.	Personell retningslinjen gjelder for	1

4.	Ransaking / undersøkelse og kroppsvisitasjon med lovhjemler	1

4.1	Somatiske enheter	1

4.2	Psykiatriske enheter	1

4.3	Rusmedisinske enheter	2

5.	Fremgangsmåte	2

6.	Ansvar for gjennomføring	2

7.	Definisjoner	2

7.	Referanser	3

8.	Endringer siden forrige versjon	3

Retningslinjens formål

Bidra til å sikre at skytevåpen og andre farlige gjenstander som finnes hos pasient eller besøkende håndteres og evt. beslaglegges eller tilintetgjøres på en forsvarlig måte under sykehusoppholdet.

Pasienter retningslinjen gjelder for

Innlagte eller polikliniske pasienter på Haukeland universitetssjukehus og besøkende som er i besittelse av skytevåpen eller andre farlige gjenstander som brukes og oppleves som truende.

Personell retningslinjen gjelder for

Alle medarbeidere i sykehuset.

OBS Retningslinjen gjelder ikke for Voss sjukehus.

Ransaking / undersøkelse og kroppsvisitasjon med lovhjemler

Somatiske enheter

Uten pasientens samtykke, kan undersøkelse av pasientens rom eller eiendeler kun gjennomføres i somatiske avdelinger i nødverge- eller nødrettssituasjoner. Dette kan være aktuelt for å redde liv, helse, eiendom eller en annen interesse fra en fare for skade som ikke kan avverges på annen rimelig måte (Straffeloven §§ 17, 18).

Psykiatriske enheter

Har eget lovverk for ransaking og kroppsvisitasjon; Psykisk helsevernloven kap.4 Gjennomføring av psykisk helsevern.

Rusmedisinske enheter

Har eget lovverk for ransaking og kroppsvisitasjon; Forskrift om rettigheter og bruk av tvang under opphold i institusjon §§ 8, 9

Fremgangsmåte

Be/anmod personen som er i besittelse av skytevåpen eller farlig gjenstand om å overlate gjenstanden til deg. Dette gjelder også ved begrunnet mistanke om besittelse.

Medarbeidere skal ikke forsøke å tiltvinge seg våpenet eller gjenstanden.

Ved trusler fra personen som er i besittelse av skytevåpenet eller gjenstanden, kontaktes politi umiddelbart tlf. 112.

Skytevåpen, ladet eller uladet, sikret eller usikret, utgjør en stor risiko fordi ukyndig håndtering av våpenet kan skade medarbeidere og/eller pasienter. Skytevåpen skal derfor hentes av politiet.

Kontakt Hospitaldrift Sikkerhet som bistår enheten og har videre kontakt med politiet etter skytevåpenet er sikret eller hentet.

NB Ved kontakt med politiet må taushetsplikten (navn på pasient) ikke brytes.

Slagvåpen og større kniver hentes av Hospitaldrift Sikkerhet.

Gjenstander som sprøyter og barberblad som ikke av beskyttelsesverdig interesse og som er brukt til å true eller skremme med, og som omfattes av denne prosedyren, destrueres eller kastes etter gjeldende retningslinjer for stikkende gjenstander.

Hospitaldrift Sikkerhet utsteder kvittering for de gjenstander som hentes av dem.

Hendelse med trusler eller vold skal registreres som uønsket hendelse i Synergi

Vurder om pasienten skal registreres med «Farlighet» i DIPS under "Kritisk informasjon".

Ansvar for gjennomføring

Nivå 2-leder skal informeres om at det er funnet/beslaglagt skytevåpen eller annen farlig gjenstand hos pasient eller besøkende.

Nivå 3-leder sørger for at medarbeidere har kjennskap til rutinen. Ved funn av skytevåpen eller annen farlig gjenstand, informer sin nivå 2-leder og Hospitaldrift Sikkerhet.

Medarbeidere skal kjenne til rutinen.

Hospitaldrift Sikkerhet har den videre kontakten med politiet. Gir råd til enhetene om håndtering av skytevåpen og andre farlige gjenstander. Tar kontakt med politiet etter vurdering.

Definisjoner

Farlige gjenstander inkluderer skytevåpen, ladet eller uladet, sikret eller usikret, og eventuelle andre gjenstander som brukes på en farlig/truende måte, f.eks. kniv, barberblad, kanyle og sprøyte.

Besøkende i sykehus kan være pårørende, ledsagere eller andre besøkende.

Referanser

Interne referanser

1.1.5-4.5-01	Forebygging og håndtering av vold og trusler
1.1.5-4.5-03	Akutt håndtering av hendelse med vold eller trusler om vold
1.1.9-04	Kvittering på overlevering av våpen, farlige gjenstander og ulovlige rusmidler
1.8.3-04	Håndtering av avfall

Eksterne referanser

1.18.4.1 § 8: Kroppsvisitasjon og undersøkelse av pasient og brukers rom og eiendeler
1.18.4.2 § 9. Beslag og tilintetgjøring av legemidler, rusmidler, skadelige stoffer og farlige gjenstander
1.19.10.1 Straffeloven §17. Nødrett
1.19.10.2 Straffeloven §18. Nødverge
1.17.11.3 Psykisk helsevernloven kap.4 Gjennomføring av psykisk helsevern
3.1.7.1 Når leger finner narkotika (2014) Tidsskriftet
2.16.4.3.1 Hospitaldrift Sikkerhet

Endringer siden forrige versjon

Tydeliggjøring av lovgrunnlaget

Skytevåpen skal overleveres til politi.

Ved overlevering av skytevåpen til politi, skal taushetsplikten overholdes